ועדת הכלכלה, כנסת 20, פרוטוקול מספר 251, 2016-06-13 13:30

איתן כבל: צהרים טובים, גברתי מנהלת הוועדה, יועצת משפטית, דובר, רשמת, אדוני המנכ"ל, חברי כנסת, כבר הרבה זמן לא ראתה הוועדה נוכחות כזו.

איתן כבל: מי כאן מערוץ 10?

עיסאווי פריג': האם ערוץ 10 לא סופרים את ועדת הכלכלה, אדוני היושב-ראש?

איתן כבל: מהרשות השנייה נמצאים?

<ניר שויקי: כן.

<ניר שויקי: מנכ"ל בפועל.

<קריאה: ארגון העיתונאים מייצג בין היתר את העיתונאים של חדשות 10.

איתן כבל: אני שמח על שיתוף הפעולה.

איתן כבל: אני רוצה ברשותכם לפתוח את הדיון.

איתן כבל: בקשתי לזמן דיון בנושא ההתרחשויות האחרונות שהיו סביב מינוי יושב-ראש דירקטוריון ערוץ 10 והדברים שאמר או לא אמר בישיבת הדירקטוריון.

איתן כבל: לפני שאני עוסק בעניינים האלה, אני רוצה לומר שאני רואה בחומרה רבה, ואין לי שום כוונה לעבור לסדר היום, את העובדה שהנהלת ערוץ 10 החליטה לא להגיע לדיון הזה.

איתן כבל: אני אומר זאת קודם כל לכבודה של הכנסת, לכבודה של ועדת הכלכלה, שעמלה כל-כך הרבה למען ערוץ 10 ואני בתוכם, שעמלתי כל-כך הרבה למען ערוץ 10.

איתן כבל: לא לדבר על העובדה שזה לא נכון ציבורית להתנהג כך כגוף תקשורת.

איתן כבל: אני אומר זאת בהתרגשות רבה ובכעס רב.

איתן כבל: אני לא מתכוון לעבור לסדר היום על העניין הזה.

איתן כבל: זה אחרי שרצינו לתת את ההזדמנות לעסוק קודם כל בעניין מקצועי במדרגה עליונה, אופן מינוי של חברי דירקטוריון, של יושב-ראש דירקטוריון, לא רק בערוץ 10 אלא גם בערוץ 2 ובכלל ובכל הנוגע לחופש העיתונות.

איתן כבל: אז כשרוצים מאתנו, חברי הכנסת והפוליטיקאים תגובות, אוי לנו אם לא נאמר.

איתן כבל: חברים יקרים, גברתי מנהלת הוועדה, אני אומר זאת כך.

איתן כבל: אני לא מתכוון לקיים את הדיון עכשיו.

איתן כבל: יבואו כולם לכאן, לא אוותר להם.

עיסאווי פריג': ואם לא יבואו?

איתן כבל: סליחה חבר הכנסת פריג', תודה.

איתן כבל: זה התפקיד שלי כיושב-ראש.

איתן כבל: כבר ראיתי את אלה שהחליטו שהם לא באים.

שלי יחימוביץ': אולי הם חוששים?

איתן כבל: רמי סדן הודיע לי פתאום שהוא חולה.

איתן כבל: ההנהלה הודיעה לי שלא מתאים לה.

איתן כבל: אני מבקש שלא תפריעו לי, זה עניין שחשוב לי להבהיר גם כיושב-ראש ועדת הכלכלה, שזה תחום סמכותה.

איתן כבל: לכן אני אומר כך, הדיון הזה לא יתקיים.

איתן כבל: גברתי מנהלת הוועדה, תדאגי להוציא זימון חדש שיצא בשמי לכל אחד ואחד באופן אישי.

איתן כבל: להנהלות, לחברי הדירקטוריון השונים, גם של הרשות השנייה, כל מי שידיו ורגליו בעניין, כולל הבעלים של ערוץ 10.

איתן כבל: אני לא אעבור על זה לסדר היום.

איתן כבל: מי שלא מכבד אותנו, אנחנו לא נכבד אותו.

איתן כבל: תודה רבה, הישיבה נעולה.